CELEX: 62008CA0155
Language: el
Date: 2009-06-11 00:00:00
Title: Συνεκδικασθείσες υποθέσεις C-155/08 και C-157/08: Απόφαση του Δικαστηρίου (τέταρτο τμήμα) της 11ης Ιουνίου 2009 [αίτηση του Hoge Raad der Nederlanden Den Haag (Κάτω Χώρες) για την έκδοση προδικαστικής αποφάσεως] — X (C-155/08), E. H. A. Passenheim-van Schoot (C-157/08) κατά Staatssecretaris van Financiën (Ελεύθερη παροχή υπηρεσιών — Ελεύθερη κυκλοφορία των κεφαλαίων — Φόρος περιουσίας — Φόρος εισοδήματος — Περιουσιακά στοιχεία προερχόμενα από αποταμίευση σε άλλο κράτος μέλος εκτός από το κράτος διαμονής — Έλλειψη δηλώσεως — Προθεσμία εκδόσεως διορθωτικής πράξεως επιβολής φόρου — Παράταση της προθεσμίας εκδόσεως διορθωτικής πράξεως επιβολής φόρου σε περίπτωση κατοχής περιουσιακών στοιχείων εκτός του κράτους μέλους διαμονής — Οδηγία 77/799/ΕΟΚ — Αμοιβαία αρωγή των αρμοδίων αρχών των κρατών μελών στον τομέα άμεσων και έμμεσων φόρων — Τραπεζικό απόρρητο)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/17
            
         Απόφαση του Δικαστηρίου (τέταρτο τμήμα) της 11ης Ιουνίου 2009 [αίτηση του Hoge Raad der Nederlanden Den Haag (Κάτω Χώρες) για την έκδοση προδικαστικής αποφάσεως] — X (C-155/08), E. H. A. Passenheim-van Schoot (C-157/08) κατά Staatssecretaris van Financiën
   (Συνεκδικασθείσες υποθέσεις C-155/08 και C-157/08) (1)
   
   (Ελεύθερη παροχή υπηρεσιών - Ελεύθερη κυκλοφορία των κεφαλαίων - Φόρος περιουσίας - Φόρος εισοδήματος - Περιουσιακά στοιχεία προερχόμενα από αποταμίευση σε άλλο κράτος μέλος εκτός από το κράτος διαμονής - Έλλειψη δηλώσεως - Προθεσμία εκδόσεως διορθωτικής πράξεως επιβολής φόρου - Παράταση της προθεσμίας εκδόσεως διορθωτικής πράξεως επιβολής φόρου σε περίπτωση κατοχής περιουσιακών στοιχείων εκτός του κράτους μέλους διαμονής - Οδηγία 77/799/ΕΟΚ - Αμοιβαία αρωγή των αρμοδίων αρχών των κρατών μελών στον τομέα άμεσων και έμμεσων φόρων - Τραπεζικό απόρρητο)
   2009/C 180/28
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden Den Haag
   
      Διάδικοι στην υπόθεση της κύριας δίκης
   
   X (C-155/08), E. H. A. Passenheim-van Schoot (C-157/08)
   κατά
   Staatssecretaris van Financiën
   
      Αντικείμενο
   
   Αίτηση για την έκδοση προδικαστικής αποφάσεως — Hoge Raad der Nederlanden — Ερμηνεία των άρθρων 49 ΕΚ και 56 ΕΚ — Φορολόγηση από κράτος μέλος εσόδων (προερχομένων από κεφάλαια) κατοίκου ημεδαπής κατατεθειμένων σε ίδρυμα εγκατεστημένο σε άλλο κράτος μέλος — Έλλειψη δηλώσεως στο κράτος μέλος της κατοικίας — Εθνική ρύθμιση προβλέπουσα προθεσμία διορθωτικής βεβαιώσεως φόρου 12 ετών για τα έσοδα που προέρχονται από άλλο κράτος μέλος και 5 ετών για τα έσοδα ημεδαπής προελεύσεως — Αναλογικό πρόστιμο — Επιπτώσεις από την ύπαρξη τραπεζικού απορρήτου στο κράτος μέλος προελεύσεως των εσόδων.
   
      Διατακτικό
   
   
               1)
            
            
               Τα άρθρα 49 ΕΚ και 56 ΕΚ πρέπει να ερμηνευθούν υπό την έννοια ότι δεν απαγορεύουν σε κράτος μέλος, όταν τα προερχόμενα από αποταμίευση περιουσιακά στοιχεία και τα εξ αυτών πραγματοποιούμενα εισοδήματα αποσιωπήθηκαν έναντι των φορολογικών αρχών αυτού του κράτους μέλους και οι αρχές αυτές δεν διαθέτουν κανένα στοιχείο για την ύπαρξή τους, βάσει του οποίου μπορεί να κινηθεί έρευνα, να προβλέπει μεγαλύτερη προθεσμία για την έκδοση διορθωτικής βεβαιώσεως φόρου όταν τα περιουσιακά αυτά στοιχεία βρίσκονται σε άλλο κράτος μέλος απ’ ό,τι όταν βρίσκονται στο πρώτο κράτος μέλος. Το γεγονός ότι το άλλο αυτό κράτος μέλος προβλέπει το τραπεζικό απόρρητο δεν ασκεί συναφώς επιρροή.
            
         
               2)
            
            
               Τα άρθρα 49 ΕΚ και 56 ΕΚ πρέπει να ερμηνευθούν υπό την έννοια ότι δεν απαγορεύουν, όταν ένα κράτος μέλος εφαρμόζει μεγαλύτερη προθεσμία για την έκδοση διορθωτικής βεβαιώσεως φόρου στην περίπτωση περιουσιακών στοιχείων που βρίσκονται σε άλλο κράτος μέλος απ’ ό,τι όταν βρίσκονται στο πρώτο κράτος μέλους, και τα περιουσιακά αυτά στοιχεία που βρίσκονται στην αλλοδαπή καθώς και τα εξ αυτών πραγματοποιούμενα εισοδήματα αποσιωπήθηκαν έναντι των φορολογικών αρχών του πρώτου κράτους μέλους, οι οποίες δεν διαθέτουν κανένα στοιχείο για την ύπαρξή τους βάσει του οποίου μπορεί να κινηθεί έρευνα, το πρόστιμο που επιβάλλεται λόγω της αποσιωπήσεως των ευρισκομένων στην αλλοδαπή περιουσιακών αυτών στοιχείων και εισοδημάτων να καθορίζεται αναλόγως του ποσού της διορθωτικής πράξεως και της μεγαλύτερης αυτής περιόδου.
            
         
      (1)  ΕΕ C 158 της 21.6.2008.
   
      ΕΕ C 171 της 5.7.2008.